Mange synes, at det er hyggeligt, at de kan give deres hund rester fra bordet. Det er helt sikkert også noget, som din hund sætter stor pris på. Du bør dog være meget opmærksom på, hvad du giver din hund, når du giver den menneskemad, da det ikke er al mad, den kan tåle.
Som udgangspunkt bør du kun give den mad, der minder om det, der er i hundemad. Det vil sige kød, der ikke er smurt ind i en masse sovs eller marinade, og rå eller kogte grøntsager uden krydderier eller lignende.